Yengil avtomobillar importi 4 371 taga oshgan. Foto: Kun.uz 2022 yilning yanvar-noyabr oylarida O‘zbekiston xorijiy davlatlardan qiymati 702,2 mln AQSh dollariga teng bo‘lgan 27 526 ta yengil avtomobil import qilgan. Davlat statistika qo‘mitasi ma’lumotlariga ko‘ra, yengil avtomobillar importi o‘tgan yilning mos davri bilan solishtirilganda 4 371 taga oshgan. 2022 yilning 11 oyida O‘zbekiston 33 ta xorijiy davlatlardan yengil avtomobillar import qilgan. O‘zbekistonliklar o‘tgan 11 oyda elektromobillar importiga 61,3 mln AQSh dollari sarflagan.